สวัสดีค่ะ หนูอายุแค่ 13 ยังไม่เคยมีประจำเดือนค่ะ แต่ว่าเมื่อวานอยู่ๆ ตกขาวมันก็เป็นสีแดงค่ะ แต่ตรงกกน มันเป็นสีน้ำตาลนะคะ ตอนนี้หนูกังวลมากๆเลยค่ะ ไม่กล้าบอกพ่อกับแม่ เลยกลัวจะเป็นโรคร้ายแรงค่ะ คุณช่วยตอบหน่อยนะคะว่าหนูมีโอกาสเป็นอะไรได้บ้าง
สวัสดีค่ะ หากอายุ 13 ปี แล้วมีตกขาวเป็นสีแดง และสีน้ำตาลที่กางเกงใน ก็น่าจะเป็นเลือดค่ะ ซึ่งก็น่าจะเป็นประจำเดือนที่กำลังเริ่มมาก็ได้ค่ะ แนะนำควรสังเกตอาการไปก่อน การมีเลือดออกจากช่องคลอดในช่วงวัยที่กำลังจะเริ่มมีประจำเดือนนี้ ไม่ได้ถือเป็นอาการที่ผิดปกติ หรือเกิดจากโรคร้ายแรงอะไรค่ะ โดยหากหลังจากนี้ ได้มีเลือดออกมาปริมาณพอสมควร ก็เรียกว่าเป็นประจำเดือนค่ะการมีประจำเดือนในช่วงวัยรุ่น มักมีระยะห่างระหว่างรอบประจำเดือนที่ไม่สม่ำเสมอ มีจำนวนวันที่เลือดออกไม่เท่ากันได้ค่ะหากกังวล ก็ควรเล่าให้แม่ฟัง แม่จะได้รับทราบ และสอนการปฏิบัติที่ถูกต้องในขณะมีประจำเดือน เช่น การเลือกใช้ผ้าอนามัย การป้องกันการเประเลอะกางเกงและที่นอน การเปลี่ยนผ้าอนามัย เป็นต้น